Diari Oficial de la Generalitat Valenciana


Sumari del DOGV 9795, del 23-02-2024 (2024/1508)

RESOLUCIÓ de 15 de febrer de 2024, de la directora general de Personal Docent, per la qual es regula el procediment extraordinari per al reconeixement d'entitats col·laboradores per a la impartició de cursos específics de Competència Digital Docent (CDD) A1, A2, B1 i B2 i la posterior acreditació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9795

Data del DOGV
:   23-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1508


Data del document
:   15-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 15 de febrer de 2024, de la directora general de Personal Docent, per la qual es regula el procediment extraordinari per al reconeixement d'entitats col·laboradores per a la impartició de cursos específics de Competència Digital Docent (CDD) A1, A2, B1 i B2 i la posterior acreditació. [2024/1508]  
La Resolució de 7 de novembre de 2023, de la Direcció General de Personal Docent, per la qual es regula el procediment per a l'acreditació de la competència digital docent, té com a objecte el desplegament de la Resolució d'1 de juliol de 2022, de la Direcció General d'Avaluació i Cooperació Territorial del Ministeri d'Educació i Formació Professional, per la qual es publica l'Acord de la Conferència Sectorial d'Educació sobre certificació, acreditació i reconeixement de la competència digital docent.  
La Resolució de 7 de novembre desplega, en el punt segon, qui podrà participar en el procés, i en el tercer, el procediment per a poder acreditar els diferents nivells.  
En el procés per a l'acreditació dels nivells A1, A2, B1 i B2 s'establix que un dels procediments serà la certificació de la formació, i establix que seran vàlides una o diverses activitats formatives amb una duració total que oscil·la entre les 40, per a l'A1, i les 70 hores, per al B2, exceptuant-ne congressos i jornades.  
A més, arreplega que esta competència se certificarà segons l'Orde 65/2012, de 26 d'octubre, de la Conselleria d'Educació, Formació i Ocupació, que establix el model de formació permanent del professorat i el disseny, reconeixement i registre de les activitats formatives.  
Esta orde, en l'article 28, reconeix, com a formació permanent del professorat, la que es realitza, entre altres, per entitats col·laboradores.  
  
La Resolució del 28 de juny de 2022, de la Secretaria Autonòmica d'Educació i Formació Professional, establix el Pla biennal de formació permanent del professorat corresponent als cursos 2022-2023 i 2023-2024, i determina les línies estratègiques marc, entre les quals estan la formació del professorat i les tecnologies de la informació i de la comunicació (TIC) i la comunicació audiovisual en els processos d'ensenyament i aprenentatge.  
Per tot això, d'acord amb el que s'establix en la legislació esmentada, i en virtut de les competències que em conferixen l'article 93 del Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les Conselleries de la Generalitat, i l'article 8 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
  
Primer. Objecte  
1. Regular el procediment extraordinari per al reconeixement com a entitats col·laboradores per a la impartició de cursos A1, A2, B1 i B2 de Competència Digital Docent, a aquelles institucions públiques o privades que així ho sol·liciten i que complisquen els requisits establits en l'article 24.1 de l'Orde 65/2012, de 26 d'octubre, de la Conselleria d'Educació, Formació i Ocupació, que establix el model de formació permanent del professorat i el disseny, reconeixement i registre de les activitats formatives, per al desenvolupament de cursos dels nivells A1, A2, B1 i B2 de Competència Digital Docent (CDD).  
  
Segon. Àmbit d'aplicació  
Aquesta resolució s'aplicarà a aquelles institucions públiques o privades que per al curs 2023-2024 vulguen ser col·laboradores per a desenvolupar cursos dels nivells A1 (40 h), A2 (50 h), B1 (60 h) i B2 (70 h) de Competència Digital Docent.  
  
Tercer. Forma i termini per a la tramitació i presentació de sol·licituds  
1. Les entitats que sol·liciten el reconeixement com a entitat col·laboradora per aquest procés, hauran de presentar per mitjans electrònics una sol·licitud per al reconeixement d'entitat col·laboradora en matèria de formació del professorat de la Conselleria d'Educació, Universitats i Ocupació.  
2. La tramitació i presentació de sol·licituds s'ha de realitzar exclusivament per mitjans electrònics a través de l'Oficina Virtual d'Entitats Col·laboradores (OVIENT), de conformitat amb l'article 14.2 de la Llei 39/2015, d'1 d'octubre, del procediment administratiu comú de les administracions públiques.  
2.1. Per a les entitats que accedisquen per primera vegada a l'Oficina Virtual d'Entitats Col·laboradores (OVIENT), hauran de presentar una sol·licitud de manera telemàtica (procés 1) a través de la seu electrònica de la Generalitat, accessible en el lloc web https://sede.gva.es. Este tràmit també estarà disponible en el següent enllaç:  
https://www.gva.es/es/inicio/procedimientos'id\_proc=841&version=amp.  
Per a això, s'haurà de disposar de firma electrònica avançada, amb el certificat reconegut d'entitat (persones jurídiques) emés per l'Agència de Tecnologia i Certificació Electrònica de la Comunitat Valenciana (ACCV); també s'admetran certificats de persona jurídica emesos per qualsevol proveïdor de servicis de certificació reconegut, dels inclosos en la llista de confiança de prestadors de servicis de certificació (TSL), establits a Espanya, publicada en la seu electrònica del Ministeri d'Indústria, Energia i Turisme:  
https://sede.serviciosmin.gob.es/prestadores/paginas/inicio.aspx  
En esta sol·licitud, l'entitat comunicarà les dades de la persona o les persones, dos com a màxim, per a les quals sol·licita accés a l'Oficina Virtual d'Entitats Col·laboradores (OVIENT).  
2.2. La tramitació de la sol·licitud es completarà en l'Oficina Virtual d'Entitats Col·laboradores (procés 2). Les persones per a les quals s'ha ja sol·licitat l'accés en el procés 1 rebran, per correu electrònic, les instruccions necessàries per a això, una vegada el sistema els haja atorgat l'autorització. Estes persones hauran de disposar del seu certificat electrònic reconegut de ciutadà (persona física).  
3. La presentació de la sol·licitud i la documentació preceptives per mitjans diferents dels previstos determinarà l'exclusió d'esta convocatòria.  
4. El termini per a la tramitació i presentació de sol·licituds s'iniciarà a partir de l'endemà de la publicació d'esta convocatòria, a les 00.00 hores, i finalitzarà al cap de 15 dies naturals.  
5. Els processos 1 i 2 per a la presentació de la sol·licitud de reconeixement com a entitat col·laboradora es descriuen en els apartats quart i quint següents.  
  
Quart. Procés 1 de sol·licitud d'accés de l'entitat a la seu electrònica de la Generalitat  
No haurà de realitzar este tràmit (procés 1) l'entitat que ja haguera sol·licitat l'accés a la seu electrònica de la Generalitat en l'últim curs escolar. Hi ha disponible un manual en el següent enllaç:  
https://ceice.gva.es/documents/509182032/078125834/manual+usuari+accés+OVIENT\_cas.pdf/ed4a33e5-79d1-4c2b-9bf6-7d57d82470d9  
1. L'entitat accedirà a la seu electrònica de la Generalitat,  
https://www.gva.es/es/inicio/procedimientos'id\_proc=841&version=amp  
i haurà d'emplenar les dades, que després es transferiran a l'Oficina Virtual d'Entitats Col·laboradores (OVIENT).  
2. Així mateix, l'entitat introduirà, en aquest formulari, les dades personals de dos persones usuàries, a les quals se'ls atorgarà credencials d'accés a l'Oficina Virtual d'Entitats Col·laboradores (OVIENT) per a poder accedir al procés 2, aportar les dades, la documentació complementària requerida i completar la tramitació de la sol·licitud.  
  
3. Les credencials d'accés es comunicaran a les persones usuàries mitjançant correu electrònic. En eixe moment es podrà accedir a OVIENT.  
  
Quint. Procés 2 d'accés de les persones usuàries acreditades a l'Oficina Virtual d'Entitats Col·laboradores (OVIENT)  
1. Qualsevol de les dos persones usuàries acreditades podrà accedir a l'Oficina Virtual d'Entitats Col·laboradores (OVIENT), https:// ovient.edu.gva.es/, i aportar les dades i els documents següents:  
a) Estatuts. En els estatuts constitutius de l'entitat on haurà de figurar, de manera expressa, entre els seus fins, la realització d'activitats de formació del professorat i l'absència, en totes les seues activitats, de l'ànim de lucre. Els estatuts no hauran de presentar-se si l'entitat ha sigut reconeguda com a entitat col·laboradora en OVIENT en el curs escolar anterior i estos estatuts no han sigut modificats.  
b) Memòria de l'experiència prèvia d'activitats de formació permanent del professorat realitzades amb qualsevol administració educativa fins a la data de presentació de la sol·licitud. L'esmentada memòria no s'haurà de presentar si l'entitat ha sigut reconeguda com a entitat col·laboradora en cursos escolars anteriors.  
c) Pla d'activitats: s'emplenaran les dades de cada activitat de formació proposada i les edicions de la mateixa activitat en la fitxa del perfil/dissenye d'OVIENT, que inclourà l'equipament, instal·lacions i personal tècnic disponible que garantisca el seu desenvolupament.  
2. La presentació de la sol·licitud comportarà l'autorització de l'entitat perquè la Direcció General de Personal Docent obtinga, directament, dels òrgans administratius corresponents, l'acreditació del compliment de les obligacions tributàries i amb la Seguretat Social.  
  
L'entitat sol·licitant podrà denegar el consentiment, si així s'assenyala en el formulari de sol·licitud. En eixe cas, hauran d'aportar-se els documents següents, a través de l'Oficina Virtual d'Entitats Col·laboradores (OVIENT):  
Certificat positiu de l'Agència Estatal d'Administració Tributària que acredite que el sol·licitant està al corrent de les seues obligacions tributàries.  
Certificat de la Tresoreria General de la Seguretat Social que acredite que el sol·licitant complix les obligacions amb la Seguretat Social.  
  
Certificat de les direccions territorials de la Conselleria d'Hisenda i Model Econòmic que acredite que el sol·licitant no té deutes de naturalesa tributària amb la Generalitat.  
3. En el formulari de sol·licitud, l'entitat subscriurà una declaració responsable d'estar legalment constituïda i inscrita en el corresponent registre públic i tindre, com a àmbit d'actuació, totalment o parcialment, el territori de la Comunitat Valenciana.  
  
Sext. Resolució  
1. La comissió d'acreditació indicada en el punt quint de la Resolució de 7 de novembre de 2023, de la Direcció General de Personal Docent, serà l'encarregada de l'estudi, valoració i proposta a la Direcció General de Personal Docent, del reconeixement de l'entitat com a entitat col·laboradora, així com de les activitats corresponents als plans de formació que presenten. Serà obligat, per a això, que l'oferta formativa de l'entitat s'adeqüe a les línies de l'annex I d'aquesta resolució, i en conseqüència, s'haurà de presentar el curs desenvolupat al complet. Per tant, esta comissió pot excloure'n les activitats que no s'ajusten ni al que s'establix en l'article 102 de la Llei orgànica 2/2006, de 3 de maig, d'educació, segons l'última modificació de la Llei orgànica 3/2020, de 29 de desembre, ni en l'Orde 65/2012, de 26 d'octubre, de la Conselleria d'Educació, Formació i Ocupació, ni en el Pla biennal de formació permanent del professorat corresponent als cursos 2022-2024, regulat per la Resolució de 28 de juny de 2022.  
  
2. La comissió, a partir de la informació existent en l'Oficina Virtual d'Entitats, formularà la proposta de resolució provisional a la directora general de Personal Docent, que es farà pública en la pàgina web de Formació del Professorat de la Conselleria d'Educació, Universitat i Ocupació:  
https://ceice.gva.es/es/web/formacion-profesorado/entidades-colaboradoras  
3. Així mateix, cada entitat participant podrà consultar l'estat de la seua sol·licitud, després de la resolució provisional, accedint a l'Oficina Virtual d'Entitats.  
4. Contra aquesta resolució es podran realitzar al·legacions davant la comissió, en un termini de deu dies, a comptar de la publicació en la pàgina web de Formació del Professorat de la Conselleria d'Educació, Universitats i Ocupació.  
5. Examinades les al·legacions adduïdes per les entitats, la comissió elevarà la proposta de resolució definitiva a la directora general de Personal Docent, que es farà pública en el Diari Oficial de la Generalitat Valenciana.  
6. A aquelles entitats que no se'ls reconega com a entitat col·laboradora per a la impartició d'estos cursos, se'ls retirarà l'accés a l'Oficina Virtual d'Entitats.  
  
Sèptim. Lloc de realització i activitats en modalitat presencial i semipresencial  
1. No seran reconegudes les activitats formatives el lloc de realització de les quals siga un centre educatiu públic de titularitat de la Conselleria d'Educació, Universitats i Ocupació, llevat que es complisquen les condicions d'ús establides en la resolució per la qual es dicten instruccions per a l'organització i el funcionament de centres docents públics, que es publiquen al començament de cada curs.  
2. En el cas d'activitats a distància, s'indicarà, com a lloc de realització, en la seua programació, la plataforma de l'entitat on es desenvoluparà l'activitat, i, quan siga sol·licitat per l'òrgan gestor, es proporcionaran les dades d'usuari i clau d'accés que permeten supervisar l'acció formativa.  
  
Octau. Modalitats formatives excloses de la convocatòria  
No es reconeixeran les activitats de formació proposades per entitats en les modalitats de projectes, formació en centres, seminari, grup de treball i estada formativa en empresa, segons l'article 14.3 de l'Orde 65/2012, de 26 d'octubre.  
  
Nové. Participants en les activitats organitzades per les entitats col·laboradores  
1. Podrà participar en les activitats de formació permanent del professorat, organitzades per les entitats col·laboradores reconegudes, el personal docent reconegut en el punt segon de la Resolució de 7 de novembre. Les entitats estaran obligades, en la seua difusió, a publicitar els destinataris de la formació, que tindran dret a la diligència de reconeixement per esta conselleria, així com a complir el que s'establix en el seu article 17.2, referent al solapament d'activitats formatives.  
  
2. Una vegada finalitzada l'activitat, en el termini màxim d'un mes, l'entitat haurà d'emplenar, a través de l'Oficina Virtual d'Entitats Col·laboradores, la fitxa final amb la relació de participants aptes i experts, amb expressió del nombre d'hores d'intervenció, i l'informe final de valoració global de l'activitat, en suport electrònic, segons l'annex II de l'Orde 65/2012, de 26 d'octubre.  
3. Per a poder ser apte en estos cursos, s'establix un mínim del 85 % d'assistència i el lliurament del 100 % de les activitats o accions sol·licitades.  
4. Les entitats s'asseguraran que el nombre de participants amb dret a certificat de reconeixement en cada acció no siga inferior al 50 % del nombre de places convocades.  
5. Si les entitats presenten actes amb participants aptes amb dret a reconeixement inferior al 50 %, la Comissió de Reconeixement podrà proposar a la Subdirecció General de Formació del Professorat que no es reconega com a entitat col·laboradora per al curs escolar següent, si el nombre d'activitats que incomplisquen el requisit supera el 50 % d'activitats proposades.  
  
Dècim. Certificació dels participants  
1. Els certificats expedits per les entitats, acreditatius de la participació en activitats de formació, hauran de contindre la informació establida en l'annex I de l'Orde 65/2012, de 26 d'octubre.  
2. Els certificats de nivell, quan hagen sigut reconeguts, donaran lloc a l'acreditació, d'ofici, d'estos nivells: A1, A2, B1 i B2 de la Competència Digital Docent.  
  
Onzé. Diligències de reconeixement  
1. El Servici de Registre i Acreditació Docent, si es complixen tots els requisits, expedirà les diligències de reconeixement al personal participant, mitjançant un enllaç, remés a l'adreça de correu electrònic de la persona interessada, que constarà, si escau, en el registre de formació permanent inclòs en el compte formació del professorat, i que acompanyaran els certificats emesos per l'entitat. No es podrà rebre més d'un certificat per participació en una mateixa activitat.  
  
2. Si escau el certificat, les entitats hauran d'informar el personal assistent sobre la seua inclusió en el Registre de Formació del Professorat, si en disposen; per a aquells que no en disposen, se'ls remetrà per correu electrònic. Les dades de caràcter personal es tractaran amb el grau de protecció que establixen el Reglament general de protecció de dades i la Llei orgànica 3/2018, de 5 desembre, de protecció de dades personals i garantia dels drets digitals, i s'adoptaran les mesures necessàries per a garantir la confidencialitat i la integritat de la informació.  
  
  
Dotzé. Seguiment i avaluació dels plans  
1. El Servici de Planificació i Gestió de la Formació Permanent del Professorat, en col·laboració amb les assessories dels CEFIRE, és l'encarregat del seguiment i avaluació de les activitats reconegudes.  
  
2. Si en el seguiment d'estes accions es comprova l'incompliment d'algun dels requisits, o en resulta una avaluació negativa, la comissió designada proposarà a la Direcció General de Personal Docent que no siga reconeguda. En este cas, es comunicarà a l'entitat pertinent l'informe d'avaluació negatiu corresponent.  
3. En cap cas seran reconegudes activitats formatives que hagen sigut subrogades per l'entitat col·laboradora a una altra empresa o entitat.  
  
Tretzé. Recursos  
Contra la present resolució, que no posa fi a la via administrativa, podrà interposar-se un recurs d'alçada davant la Conselleria d'Educació, Universitats i Ocupació, en el termini d'un mes, a partir de l'endemà de la publicació d'esta resolució en el Diari Oficial de la Generalitat Valenciana, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 15 de febrer de 2024.- La directora general de Personal Docent: Sonia Amelia Sancho de Vicente.  
  
  
  
ANNEX I  
Línies d'elaboració de l'acció formativa en CDD  
  
- Títol del curs: «Formació específica d'acreditació en Competència Digital Docent»: Nivell\_\_  
  
Índex dels continguts dels cursos específics CDD.  
  
- Els continguts tractats en tots els cursos específics són els mateixos i es corresponen amb les àrees establides en el Marc de competència digital docent. Les activitats, tasques i exercicis associats es van adaptant progressivament als diferents nivells A1 (40 h), A2 (50 h), B1 (60 h), B2 (70 h).  
  
Àrea 1. Compromís professional  
1. Comunicació organitzativa.  
2. Participació, col·laboració i coordinació professional.  
3. Pràctica reflexiva: SELFIE, DAFO, TPACK, SAMR i altres.  
4. Desenvolupament professional digital continu.  
5. Protecció de dades personals, privacitat, seguretat i benestar digital.  
  
Àrea 2. Continguts digitals  
1. Cerca i selecció de continguts digitals.  
2. Creació i modificació de continguts digitals.  
3. Protecció, gestió i compartició de continguts digitals.  
  
Àrea 3. Ensenyament i aprenentatge  
1. Ensenyament.  
2. Orientació i suport en l'aprenentatge.  
3. Aprenentatge entre iguals.  
4. Aprenentatge autoregulat.  
  
  
Àrea 4. Avaluació i retroalimentació  
1. Estratègies d'avaluació.  
2. Analítiques i evidències d'aprenentatge.  
3. Retroalimentació i presa de decisions.  
  
Àrea 5. Apoderament de l'alumnat  
1. Accessibilitat i inclusió.  
2. Atenció a les diferències personals en l'aprenentatge.  
3. Compromís actiu de l'alumnat amb el seu propi aprenentatge.  
  
Àrea 6. Desenvolupament de la competència digital de l'alumnat  
1. Alfabetització mediàtica i en el tractament de la informació i de les dades.  
2. Comunicació, col·laboració i ciutadania digital.  
3. Creació de continguts digitals.  
4. Ús responsable i benestar digital.  
5. Resolució de problemes.